**Novi Sad**
Petrovaradin
Budisava
Kać
Čenej
Kisač
Rumenka
Veternik
Futog
Begeč
Stepanovićevo
Sremska  
Kamenica
Bukovac
Ledinci
Stari  
Ledinci
Kovilj
**Grad Novi Sad**  
 ●●●●● ● 
**Opština   
Novi Sad**
**Opština  
 Petrovaradin**

* 

Pravoslavna crkva
Zgrada Mesne zajednice
Spomenik palim borcima
**Ledinci** su prigradsko naselje Novog Sada. Nalaze se na sremskoj strani Dunava, na severnim obroncima Fruške gore, pored regionalnog puta i železničke pruge Novi Sad - Beočin..

Položaj naselja
---------------

Naselje se geografski nalazi u Sremu, ali je deo Južnobačkog okruga (u autonomnoj pokrajini Vojvodini). U administrativnom smislu, naselje pripada Gradu Novom Sadu, odnosno gradskoj opštini Petrovaradin (jednoj od dve opštine koje čine Grad Novi Sad).

Susedna naselja su: Stari Ledinci

na jugu, Novi Rakovac na zapadu, Sremska Kamenica odnosno naselje Bocke na istoku, kao i novosadsko turističko područje Kameničko ostrvo i prigradsko naselje Kamenjar na severu preko Dunava.

Centralni deo Ledinaca nalazi se na brdu Kruša (između doline Kamenarskog potoka na istoku i doline potoka Šandorovac na zapadu), dok su periferni delovi naselja locirani uz put koji vodi za Stare Ledince, a delimično i uz put Novi Sad - Beočin.

Ime naselja
-----------

Postoje dva naselja sa imenom Ledinci: Stari i Novi Ledinci. U prošlosti se naziv Ledinci koristio za Stare Ledinci, a danas se ovo ime zvanično koristi za Nove Ledince. Oba naselja imaju sopstvenu mesnu zajednicu.

Istorija
--------

*Za detaljnu istoriju Ledinaca.*

```
pogledati članak Stari Ledinci.
```

Selo Ledinci je verovatno osnovano u 13. veku. Prema predanju, prvobitno naselje se nije nalazilo u dolini Tavnog potoka (na mestu današnjih Starih Ledinaca), već na ledinama na dunavskoj ravni kraj kameničkog atara (odnosno na širem području današnjih Novih Ledinaca), usled čega je dobilo naziv Ledinci. Kada su 1242. Tatari upali u Srem, pljačkali i palili kuće i ubijali stanovništvo, Ledinčani su se povukli u guste šume i na delu atara zvanom Selište izgradili privremena staništa (koja su prerasla u trajno naselje), a u strahu od nove pljačke i pokolja nisu se više vraćali na obalu Dunava.

Sve do Drugog svetskog rata naselje Ledinci se nalazilo na području današnjih Starih Ledinaca, a pošto je selo postalo čvrsto uporište partizanskog pokreta otpora, u oktobru 1943. ga je do temelja spalila fašistička vojska sastavljena od nemačkih fašista, ustaša i Čerkeza. Posle rata (1946-1951. godine), selo je obnovljeno ali na novoj lokaciji bliže Dunavu i nazvano je Novi Ledinci, dok je za lokalitet predratnih Ledinaca odlučeno da dobije neke druge namene, te je sprečavano nastanjivanje istog. Međutim, deo stanovništva se vratio na lokaciju Starih Ledinaca, tako da je i ovo selo postepeno obnovljeno. Mesna zemljoradnička zadruga u Ledincima nije mogla da obezbedi dovoljno radne snage, pa je sezonskim radnicima iz Bosne davala placeve za gradnju kuća. Kasniji doseljenici dolaze najvećim brojem iz Bosne, Hercegovine i Centralne Srbije, a delom i iz drugih mesta u Vojvodini, pa i iz Novog Sada. Do 1980. godine, Novi i Stari Ledinci su činili jednu mesnu zajednicu u sastavu Novosadske opštine, a tada su formirane dve posebne mesne zajednice.

Demografija
-----------

Prema popisu stanovništva iz 2002. godine u Ledincima je stanovalo 1.641 stanovnika, dok je prema prethodnom popisu iz 1991. godine u naselju stanovalo 1.280 stanovnika. Prema podacima sa sajta "Informatike" Arhivirano 2007-08-21 na Wayback Machine-u iz 2005. godine, u Ledincima živi 1.666 stanovnika.

U naselju živi 1.333 punoletna stanovnika, a prosečna starost stanovništva iznosi 39,9 godina (38,6 kod muškaraca i 41,2 kod žena). U Ledincima ima 567 domaćinstava, a prosečan broj članova po domaćinstvu je 2,89.

Naselje je uglavnom naseljeno Srbima, a u poslednjim popisima primećen je porast u broju stanovnika. Zanimljivo je da veći deo potomaka starosedelačkog stanovništva Starih Ledinaca danas živi u Novim Ledincima, dok u današnjim Starim Ledincima preovlađuje stanovništvo doseljeno u drugoj polovini 20. veka.

### Broj stanovnika

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*Grafik promene broja stanovnika tokom 20. veka*

|  |
| --- |
|  |

 | 

| Demografija |
| --- |

| Godina | Stanovnika |
| --- | --- |
|  |  |  |
|  |  |  |
|  |  |  |
|  |  |  |
| **1948.** | 465 |  |
| **1953.** | 531 |  |
| **1961.** | 675 |  |
| **1971.** | 795 |  |
| **1981.** | 1137 |  |
| **1991.** | 1280 | 1248 |
| **2002.** | 1669 | 1641 |

 |

### Etnički sastav

| Etnički sastav prema popisu iz 2002. |
| --- |
|
| Srbi |    | 1458 | 88.84% |
| Jugosloveni |    | 33 | 2.01% |
| Hrvati |    | 15 | 0.91% |
| Slovaci |    | 13 | 0.79% |
| Mađari |    | 11 | 0.67% |
| Crnogorci |    | 4 | 0.24% |
| Rusini |    | 3 | 0.18% |
| Rumuni |    | 3 | 0.18% |
| Makedonci |    | 3 | 0.18% |
| Bunjevci |    | 3 | 0.18% |
| Rusi |    | 2 | 0.12% |
| Romi |    | 2 | 0.12% |
| Česi |    | 1 | 0.06% |
| Nemci |    | 1 | 0.06% |
| Muslimani |    | 1 | 0.06% |
| nepoznato |    | 49 | 2.98% |

-

-

-

-

-

-

-

-

-

-

-

-

-

-

-

-

### Stanovništvo prema polu i starosti

**Stanovništvo prema polu i starosti** 

|  |
| --- |
|  | m |  |  | ž |
| ? | 1 |    |    | 2 |
| 80+ | 9 |    |    | 16 |
| 75-79 | 4 |    |    | 23 |
| 70-74 | 34 |    |    | 37 |
| 65-69 | 62 |    |    | 55 |
| 60-64 | 53 |    |    | 49 |
| 55-59 | 48 |    |    | 67 |
| 50-54 | 52 |    |    | 72 |
| 45-49 | 61 |    |    | 65 |
| 40-44 | 63 |    |    | 52 |
| 35-39 | 64 |    |    | 70 |
| 30-34 | 58 |    |    | 54 |
| 25-29 | 57 |    |    | 58 |
| 20-24 | 53 |    |    | 54 |
| 15-19 | 45 |    |    | 48 |
| 10-14 | 38 |    |    | 53 |
| 5-9 | 49 |    |    | 36 |
| 0-4 | 48 |    |    | 31 |
| prosek | 38.6 |  |  | 41.2 |

### Domaćinstva

**Domaćinstva**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Broj domaćinstava po popisima od 1948-2002.**| **Godina popisa** | 1948. | 1953. | 1961. | 1971. | 1981. | 1991. | 2002. |
| **Broj domaćinstava** | 159 | 175 | 226 | 250 | 405 | 438 | 567 |

 | 

**Domaćinstva po broju članova po popisu od 2002.**| **Broj članova** | 1 | 2 | 3 | 4 | 5 | 6 | 7 | 8 | 9 | 10 i više | Prosečan broj članova |
| **Broj domaćinstava** | 109 | 143 | 124 | 122 | 41 | 18 | 7 | 3 | - | - | 2.89 |

 |

### Stanovništvo prema bračnom stanju i polu

**Domaćinstva**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Broj domaćinstava po popisima od 1948-2002.**| **Godina popisa** | 1948. | 1953. | 1961. | 1971. | 1981. | 1991. | 2002. |
| **Broj domaćinstava** | 664 | 211 | 399 | 21 | 33 | - | 722 |

 | 

**Domaćinstva po broju članova po popisu od 2002.**| **Broj članova** | 1 | 2 | 3 | 4 | 5 | 6 | 7 | 8 | 9 | 10 i više | Prosečan broj članova |
| **Broj domaćinstava** | 145 | 423 | 121 | 33 | - |  |  |  |  |  |  |

 |

### Stanovništvo prema delatnosti koju obavlja

**Stanovništvo prema delatnosti koju obavlja**

| Pol | Ukupno | Poljoprivreda, lov i šumarstvo | Ribarstvo | Vađenje rude i kamena | Prerađivačka industrija | Proizvodnja i snabdevanje... | Građevinarstvo | Trgovina | Hoteli i restorani | Saobraćaj, skladištenje i veze |
| --- | --- | --- | --- | --- | --- | --- | --- | --- | --- | --- |
| Muški | 295 | 10 | - | 26 | 73 | 4 | 27 | 49 | 3 | 18 |
| Ženski | 243 | 8 | - | 3 | 35 | 1 | 8 | 60 | 4 | 7 |
| Oba | 538 | 18 | - | 29 | 108 | 5 | 35 | 109 | 7 | 25 |
| Pol | Finansijsko posredovanje | Nekretnine | Državna uprava i odbrana | Obrazovanje | Zdravstveni i socijalni rad | Ostale uslužne aktivnosti | Privatna domaćinstva | Eksteritorijalne organizacije i tela | Nepoznato |
| Muški | 1 | 9 | 29 | 12 | 8 | 16 | - | - | 10 |
| Ženski | 7 | 10 | 14 | 13 | 55 | 10 | - | - | 8 |
| Oba | 8 | 19 | 43 | 25 | 63 | 26 | - | - | 18 |

### Prezimena stanovnika sela

Neka od poznatih prezimena stanovnika Ledinaca su: Alimpijević, Antonijević, Arackić, Arsenijević, Avramović, Bačić, Batajić, Božić, Čelić, Čerkez, Dešanović, Dikić, Dimitrijević, Doroci, Đermanov, Đurđević, Florić, Isajević, Jeftić, Jovanović, Kirilović, Kiselica, Kovačević, Kuzmanović, Krstić, Lukić, Marinković, Matić, Milinković, Miloradović, Milošević, Milutinović, Mikerević, Mirković, Mršić, Nikolić, Ninković, Pantelić, Petrić, Petrović, Pisarević, Poguberović, Popović, Prodanović, Prokić, Rakić, Rukavina, Stanković, Suvajdžić, Stošić, Teofanović,Vojnović,Vrčinac, Vujković, Zaklanac, Zarić, Zoranović, Cvejić itd.

Karakteristike naselja
----------------------

U Ledincima preovlađuju kuće namenjene individualnom stanovanju, ali u delu naselja postoje i stambene zgrade namenjene za kolektivno stanovanje. U naselju postoji mesna zajednica, pravoslavna crkva, pošta, dom kulture, biblioteka (sa čitaonicom), osnovna škola, dečiji vrtić, ambulanta, lovački dom (nekadašnja Titova kuća), kao i spomenik palim borcima posvećen poginulim učesnicima narodnooslobodilačke borbe. Pored Dunava, u ataru naselja, locirana je kasarna rečne mornarice.

Osnovu naselja činile su tri paralelne ulice koje su se prostirale u pravcu sever - jug, kao i dve kraće poprečne ulice. Na taj način formirano je naselje četvrtaste osnove i rešetkaste strukture kakvih je malo u Sremu, a pogotovo na Fruškoj gori. Kuće su bile prizemne i uniformno građene. Kasnije širenje naselja je u velikoj meri bilo ograničeno strmim terenima. Pored kuća za stanovanje, u Ledincima se nalazi i znatan broj vikendica (po popisu iz 1981. godine, u Ledincima je postojala 421 kuća za stanovanje, dok je broj vikendica iznosio 239). Ledinci se snabdevaju vodom iz sopstvenog vodovoda (u toku je priključenje naselja na novosadski gradski vodovod), sve ulice su asfaltirane i imaju lepe drvorede i cvetnjake.

* Dom kulture i bibliotekaDom kulture i biblioteka
* Lovački domLovački dom
* Osnovna školaOsnovna škola
* Centar LedinacaCentar Ledinaca
* Ulica u LedincimaUlica u Ledincima
* Ulica u LedincimaUlica u Ledincima
* Stambene zgrade u LedincimaStambene zgrade u Ledincima
* Stambene zgrade u LedincimaStambene zgrade u Ledincima

Privreda, sport i turizam
-------------------------

Od privredno-poslovnih subjekata, u Ledincima postoji deponija kamena sa postrojenjem za preradu kamena (pored puta Novi Sad - Beočin), klanica, rasadnik, pet prehrambenih prodavnica, jedna kafana u glavnoj ulici, kao i gostiona (motel) "Srebro" pored puta Novi Sad - Beočin. Deo stanovništva Ledinaca zaposlen je u Novom Sadu i Beočinu, dok se deo bavi poljoprivredom.

U naselju se nalazi igralište fudbalskog kluba "Vinogradar" (klub postoji od 1913. godine), a kao turistička ponuda mesta značajna su obližnja lovišta i izvor svete Petke. U Ledincima je, do nedavno, postojala i diskoteka "Ariston".

* Postrojenje za preradu kamenaPostrojenje za preradu kamena
* Igralište fudbalskog kluba "Vinogradar"Igralište fudbalskog kluba "Vinogradar"
* Gostiona "Srebro"Gostiona "Srebro"
* Izvor svete PetkeIzvor svete Petke

Saobraćaj
---------

Prigradski autobus broj 76 vozi do Starih i Novih Ledinaca, [*mrtav link*] ali pored naselja prolaze i prigradski autobusi broj 77, 78, 79, 81, 82, 83 i 84. Značajnije ulice u naselju su Zmaj Jovina, Dunavska i Fruškogorska.

Napomene
--------

→ \* - Podaci za površinu i gustinu naseljenosti dati su zbirno za katastarsku opštinu Ledinci, na kojoj se nalaze dva naselja - Stari Ledinci i Novi Ledinci.

Literatura
----------

* Miloš Lukić, Ledinačke vatre (Hronika Ledinaca), Novi Sad, 1982.
* Dr Jovan Romelić - Dr Dušan Popov, Ledinci, Enciklopedija Novog Sada, knjiga 12, Novi Sad, 1999.
* Slobodan Ćurčić, Naselja Srema - geografske karakteristike, Novi Sad, 2000.

Vidi još
--------

* Gradske četvrti i prigradska naselja Novog Sada
* Stari Ledinci
* Ledinačko jezero
* Fruška gora

Vanjske veze
------------


|  |  |
| --- | --- |
|  | ***Portal Srbija***  |


***Ledinci*** na Wikimedijinoj ostavi

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)

* Ulica u LedincimaUlica u Ledincima
* Ulica u LedincimaUlica u Ledincima
* Ulica u LedincimaUlica u Ledincima
* Ulica u LedincimaUlica u Ledincima
* Ulica u LedincimaUlica u Ledincima
* Ulica u LedincimaUlica u Ledincima
* Periferija Ledinaca i pogled na Frušku GoruPeriferija Ledinaca i pogled na Frušku Goru
* Poplava reke Dunav u Ledinačkom ataru 2006. godinePoplava reke Dunav u Ledinačkom ataru 2006. godine

| * p
* r
* u
Gradske četvrti i prigradska naselja Novog Sada |
| --- |
| Bački deo grada(južno od kanala DTD) | Avijatičarsko naselje • Adamovićevo naselje • Adice • Almaški kraj • Banatić • Bulevar • Veternička rampa1 • Grbavica • Depresija • Detelinara • Jugovićevo • Kampus novosadskog univerziteta • Liman • Novo naselje (Bistrica) • Pervazovo naselje • Podbara • Ribarsko ostrvo • Rotkvarija (Žitni trg) • Sajlovo1 • Sajmište • Salajka (Slavija) • Satelit • Stari Grad (Centar) • Telep |
| Bački deo grada(severno od kanala DTD) | Veliki rit • Vidovdansko naselje • Gornje livade • Klisa • Mali Beograd • Mišin Salaš • Rimski Šančevi2 • Slana bara • Šangaj |
| Sremski deo grada | Petrovaradin3 (Alibegovac • Bukovački plato • Vezirac • Karagača • Mišeluk • Novi Majur • Petrovaradinska tvrđava • Podgrađe Petrovaradina • Ribnjak • Sadovi • Stari Majur • Tekije • Trandžament • Širine • Široka dolina) • Sremska Kamenica3 (Artinjeva • Bocke • Donja Kamenica • Glavica • Gornja Kamenica • Grigovac • Mala Kamenica • Paragovo • Popovica • Staroiriški put • Tatarsko brdo • Čardak) |
| Prigradska naselja | Bangladeš • Begeč • Budisava • Bukovac • Veternik • Kamenjar • Kać • Kisač • Kovilj • Ledinci • Lipov Gaj • Nemanovci • Pejićevi salaši • Rumenka • Stari Ledinci • Stepanovićevo • Tankosićevo • Futog • Čenej |
| Industrijske zone | Industrijske zone u Novom Sadu |
| Napomene: (1) Veternička rampa i Sajlovo su delom gradska, a delom prigradska naselja. • (2) Rimski Šančevi su delom gradsko, a delom prigradsko naselje. • (3) Petrovaradin i Sremska Kamenica su statistički posebna naselja, ali se smatraju delom užeg gradskog područja Novog Sada. |


| * p
* r
* u
Naselja grada Novog Sada |
| --- |
| 
Begeč •
Budisava •
Bukovac •
Veternik •
Kać •
Kisač •
Kovilj •
Ledinci •
**Novi Sad** •
Petrovaradin •
Rumenka •
Sremska Kamenica •
Stari Ledinci •
Stepanovićevo •
Futog •
Čenej
 |